Jeton Kelmendi

Jeton Kelmendi (Peć, 1978.) je kosovski pjesnik i publicist, dramatičar, prevodilac, izdavač, profesor univerziteta i akademik.

 Biografija 

 Rođen u Peći na Kosovu (1978), Jeton Kelmendi je u rodnom mestu završio osnovnu školu. Kasnije je nastavio studije na Univerzitetu u Prištini i stekao zvanje bečelora umetnosti i masovne komunikacije. Diplomirao je na Slobodnom univerzitetu u Briselu (Belgija) na specijalističkim studijama iz Međunarodne bezbnednosti. Završio je drugi master iz diplomatije. Kelmendi je doktorirao na temi „Uticaj medija na pitanja političke bezbednosti EU“. Profesor je na AAB Univerzitetu. Redovan je član Evropske akademije nauka i umetnosti u Salzburgu (Austrija). Dugi niz godina piše poeziju, prozu, eseje i kratke priče. Stalni je saradnik mnogih novina u Albaniji i inostranstvu, gde piše o mnogim kulturnim i političkim temama posebno u vezi sa međunarodnim poslovima. Postao je poznat na Kosovu po objavljivanju  prve knjige pod nazivom „Vek obećanja“ („Shekulli i Premtimeve”) objavljene 1999. Kasnije je objavio čitav niz žanrovski različitih knjiga. Njegove pesme prevedene su na više od 27 jezika i objavljene u nekoliko međunarodnih  antologija. On je najprevođeniji albanski pesnik u Evropi. Prema mišljenju mnogih književnih kritičara, Keljmendi je istinski predstavnik moderne albanske poezije. Međunarodni kritičari i pesnici objavili su o njemu mnogo priloga, smatrajući ga velikim evropskim pesnikom. Član je mnogih međunarodnih pesničkih klubova i saradnik brojnih književnih i kulturnih časopisa, posebno na engleskom, francuskom i rumunskom jeziku. Značaj njegovog književnog stvaralaštva zasniva se na osobenom poetskom izrazu, savremenom istraživanju teksta i dubini poruke. Uglavnom je fokusiran na ljubavnu tematiku i eliptične stihove prožete bogatim metaforama i jedinstvenom simbolikom. Trenutno boravi i radi u Briselu, Belgiji i Prištini na Kosovu..

 Kritičari o Kelmendijevom pjesništvu 

 Kritičari primjećuju Kelmendijev osobit odnos prema poeziji kao umjetnosti. To je očito u porukama koje svojim pjesništvom šalje. Uočljiva je posebnost njegova pjesničkog jezika, kreativan odnos spram koncepta i figurativnosti koju ne doživljava kao puko sredstvo. Osobitost njegove  poezije je vertikalnost i igranje s figurativnosti u vremenu i biti, ali njegova krucijalna opcija jest etičko i odgovorno kazivanje riječi. U izboru tema prevladavaju ljubavni motivi i osobni doživljaj realnosti. Jeton Kelmendi stvara trodimenzionalnu poeziju, prožetu originalnim tradicijskim elementima, zgodno uklopljenim u njegovo viđenje aktualnih zbivanja.

 Objavljene knjige 

 1.	“Vek obećanja” (“Shekulli i Premtimeve”), 1999 (poezija) 
 2.	“Iza tišine” (“Përtej Heshtjes”), 2002 (poezija)
 3.	“Ako je podne” (“Në qoftë mesditë”), 2004 (poezija)
 4.	“Domovino, oprosti” (“Më fal pak Atdhe”), 2005, (poezija)
 5.	“Kuda idu dolasci” (“Ku shkojnë ardhjet”),2007 (poezija)
 6.	“„Stigli ste zbog tragova vetra” (“Erdhe për gjurmë të erës”), 2008 (poezija)
 7.	“Vreme kada ima vremena” (“Koha kurë të ketë kohë”), 2009 (poezija) 
 8.	“Lutajuće misli” (“Rrugëtimi i mendimeve“), 2010 (poezija) 
 The baptize of spirit (Pagezimi I shpirtit), 2012 poetry
 9.	“Krštenje duha” (Pagezimi I shpirtit), 2012 (poezija)
 10.	“Dozivam zaboravljene stvari” (Thërras gjërat e harruara), 2013 (poezija)

 Objavljene drame 

 •	“Gospođa Reč” (“Zonja Fjalë”), 2007 (drama) 
 •	“Drama i antidrama” (Lojë dhe kundër lojë), 2011 (drama).

 Politički radovi 

 1.	„Misija EU na Kosovu posle nezavisnosti“ (SAD, 2010)
 2.	„Loša vremena za znanje“ (2011, Priština, Kosovo)
 3.	„Misije NATO – EU, saradnja i kompetencije“ (2012, Tirana, Albanija)
 4.	„Uticaj medija na političku stabilnost EU“ (2016, Brisel Belgija).

 Objavljene knjige na stranim jezicima 

 Gospođa Riječ i Gospodin Misao

 Reference 

 Vanjski linkovi 

Kategorija:Kosovski pjesnici
Kategorija:Biografije, Peć
Kategorija:Rođeni 1978.